open-index/open-wikipedia-markdown huggingface dataset:
MS «Volt Harvest I»

**MS «Volt Harvest I»** er en norsk bløggebåt bygget i 2022 ved Fitjar Mekaniske Verksted som byggenummer 53. Skipet ble levert til Volt Service AS 5. januar 2022. Skipet har en lengde på 28,70 meter, og en bredde på 10,20 meter.

MS «Volt Harvest I» henter fisk fra merder ved fiskeoppdrett, bløgger den, og frakter den kjølig i RSW anlegg for sløying ved et fiskemottak. Skipet har lastekapasitet på 200 m³.

Skipet var den niende bløggebåten Fitjar Mekaniske Verksted har levert, og det tiende skipet som har blitt komplett bygget hos verftet.

## Referanser


## Eksterne lenker
* 
*
MS «Austevolljenta»

**MS «Austevolljenta»** er en norsk ambulansebåt bygget i 2022 av Kewatec AluBoat Ab, Finland, som byggenummer 372. Skipet opereres av Buksér og Berging på kontrakt for Helse Bergen. Ambulansebåten er stasjonert i Austevoll kommune, Vestland, og har operasjonsområde fra Fedje til Espevær.

MS «Austevolljenta» er 22,24 meter lang og 7,5 meter bred. Fartøyet forventes å ha 450–550 oppdrag i året. MS «Austevolljenta» er døgnbemannet av en kaptein og minst to mannskap med autorisasjon som ambulansearbeidere eller paramedisinere.

Ambulansebåten skal i tillegg til akuttmedisinske oppdrag, brukes som pasient og personelltransport. Båten er også utstyrt med brannpumpe og termisk varmesøkende kamera, og kan delta i brann- og redningsoppdrag.

## Referanser


## Eksterne lenker

* 
*
Trine Søreide Jansen

**Trine Søreide Jansen** (født 21. januar 1969 i Florø, død 20. desember 2022 i Oslo) var en norsk historiker og arkivar, som ble kjent fra sin podkast om hvordan det er å være kreftpasient i det norske helsevesenet i Norge, «Trine i biter». 

Midt i sin kamp for livet, og mot kreften, ble Jansen med på podkasten om egne erfaringer om å bli behandlet stykkevis og delt, basert på kroppens ulike organer. Dette skjer i et helsevesen som også oppleves stykkevis og delt. Journalist Anne Håskoll-Haugen fulgte Trines vei gjennom det norske helsevesen gjennom et helt år. Med støtte fra Fritt Ord ble det laget en radiodokumentar som fikk navnet, «Trine i biter», for å synliggjøre utfordringene med manglende helhetlig oppfølging i helsevesenet. 

Lanseringsarrangementet for podkasten «Trine i biter» var i Farsund 4. mai 2022. Der ble det sendt utdrag fra podcasten, etterfulgt av en panelsamtale mellom journalist Anne Håskoll-Haugen, pasient Trine Søreide Jansen, kommuneoverlege Ann-Margret Haaland. Seansen ble moderert av journalist Øystein Mikalsen.

I mai 2022 ble Trines historie tema i en episode av podkasten *Pia og psyken* med journalisten Pia Beate Pedersen.

## Bakgrunn
Jansen var født og oppvokst i Florø. Hun gikk på Firda videregående skole fra 1985 til 1988 og tok siden utdannelse ved blant annet Aarhus Universitet. Hun var bosatt på Holmlia og mor til to gutter. Før hun ble syk var Jansen daglig leder i tankesmia, Res Publica. Tidligere arbeidet hun ved Arbeiderbevegelsens arkiv og bibliotek.

## Referanser




## Eksterne lenker
* Spotify: Podcast - Trine i Biter
Glukosebelastningsprøve

En **glukosebelastningsprøve** () også kjent som **oral glukosetoleransetest**, er en test som kan brukes for å diagnostisere diabetes mellitus. Testen kontrollerer kroppens evne til å regulere blodsukkernivået.

Ved en glukosebelastningsprøve må pasienten faste fra midnatt kvelden før undersøkelsen skal utføres. Det blir tatt blodprøver av pasienten, etterfulgt av at pasienten må drikke 75 gram glukose løst i 3 desiliter vann. Pasienten må holde seg i ro, og fortsette fasten i to timer til, før det blir foretatt ny blodprøve eller test av blodsukkeret.

Prøven kan gi feil resultat dersom pasienten har feber. Noen pasienter har en flat kurve, blodsukkeret stiger ikke normalt, som for eksempel kan skyldes sykdom i binyrebarken og svikt av hormondannelsen der.

## Se også
* Hemoglobin A1c

## Referanser


## Litteratur
* 
* 
* 
* 
* 

## Eksterne lenker
*
Sigrid Husjord

**Sigrid Kandal Husjord** (født 1978) er en norsk skuespiller og danser. Hun har blant annet medvirket i TV-serien *[[Kampen for tilværelsen (norsk TV-serie)|Kampen for tilværelsen]]*, i NRKs julekalender *[[Kristiania magiske tivolitheater]]* i rollen som teatersjefen Johanna, og spilte hovedrollen som Ebba i kortfilmen *[[Nattrikken]]*, som beskrives som en film om mot, styrke, empati og samfunnsansvar, og som i januar 2023 ble nominert som norsk kandidat til Oscarstatuetten for internasjonale kortfilmer.

## Referanser


## Eksterne lenker
* 
* Sigrid Husjord på Sceneweb
Heart of Steel

«**Heart of Steel**» (norsk oversettelse: *hjerte av stål*) er en ukrainsk elektropoplåt fra 2022 av og med duoen Tvorchi. Sangen vant den ukrainske sangkonkurransen *[[Vidbir]]* i desember 2022 og var Ukrainas bidrag til Eurovision Song Contest 2023 i Liverpool i Storbritannia. 

## Om sangen
«Heart of Steel» er skrevet av elektronikaduoen Tvorchi, bestående av ukrainske Andrij Hutsuljak og nigeriansk-fødte Jimoh Augustus. De skrev sangen og teksten våren 2022, inspirert av de ukrainske soldatene og motstandsfolkene som lenge stod imot russiske styrker ved stålverket Azovstal i Mariupol, øst i Ukraina.

### ''Vidbir'' og Eurovision Song Contest
I desember 2022 var låten blant bidragene i den tv-sendte ukrainske musikkonkurransen *[[Vidbir]]*. Vinneren fikk representere Ukraina i Eurovision Song Contest 2023. Den ukrainske finalen fant sted 17. desember 2022 i en underjordisk t-banestasjon som følge av krigen i landet.

Tvorchi og «Heart of Steel» vant *Vidbir* med nest flest stemmer fra fagjuryen og flest stemmer fra seerne. Gjennom seieren fikk duoen representere Ukraina i Eurovision Song Contest i Liverpool i Storbritannia. Som følge av at Ukraina vant konkurransen året før, var landet direktekvalifisert for finalen lørdag 13. mai 2023. I finalen fikk sangen til sammen 243 poeng og endte på sjetteplass, bak Norges Alessandra og «Queen of Kings».

## Utgivelseshistorikk
Den ukrainske kringkasteren Suspilne la låten ut for strømming på YouTube 1. desember 2022. Sangen ble utgitt som singel 9. desember, og den var del av EP-en med samme navn, som ble sluppet lille julaften samme år.

## Listeplasseringer

## Referanser


## Eksterne lenker
*
The Husband Hunter

**The Husband Hunter** har flere betydninger:

* *[[The Husband Hunter (britisk stumfilm)]]* – britisk stumfilm fra 1920 regissert av Fred W. Durrant
* *[[The Husband Hunter (amerikansk stumfilm)]]* – amerikansk stumfilm fra 1920 regissert av Howard M. Mitchell
Johan Askeland

**Rasmus Johan Askeland** (født 6. juli 1883 på Haus, død 31. juli 1967 på Hinna) var agronom, lærer, landbrukssjef og politiker. Han var vararepresentant for Venstre fra Rogaland til Stortinget 1931–1936, fylkesordfører i Rogaland 1946–1959 og ordfører i Hetland kommune 1945–1959.

Askeland er tildelt Kongens fortjenstmedalje i gull, Rogaland Landbruksselskaps gullmedalje, Norges Husflidslags gullmedalje, Norges Herredsforbunds hederstegn i gull samt Den islandske falkeorden.

## Bakgrunn og liv
Foreldrene til Johan var Kari (født Strømme) og Ole Olsen Askeland. Faren var bonde.

Johan gikk amtsskole i 1899–1900 og deretter Stend landbruksskule 1902–1904.  I 1910 tok han eksamen ved Noregs Landbrukshøgskole, på jordbrukslinja.

Askeland var gift med Sofie, født Hidle (13. oktober 1887–3. juli 1959).  De var bosatt på Hinna, og sammen fikk de fire barn.

Da Askeland døde i mai 1967, ble han gravlagt på Stavanger kommunes regning. Han er hedret med Ordfører Askelands gate i Hinna bydel.

## Yrkeskarriere

Oversikt over Askelands yrkeskarriere:

* 1904–1907: Kontrollassistent på Time på Jæren
* 1907–1908:  Kontrollassistent på Eidsvoll
* 1910: Lærer ved budeieskolen i Holmedal
* 1911–1912: Lærer ved Holt landbruksskule ved Tvedestrand
* 1912–1914: Gårdsstyrer og lærer ved husmorskolen på Sømme i Sola
* 1914–1920: Fylkesagronom i Ryfylke og Karmsund
* 1920–1949: Sekretær i Rogaland Landbruksselskap
* 1949–1954: Fylkeslandbrukssjef i Rogaland

Under andre verdenskrig var Askeland også formann i arbeidsutvalget i Fylkesforsyningsnemnda, der han utførte kritisk viktig arbeid for å sikre matforsyninger til fylket.

Askeland gikk av med pensjon i 1954.

## Tillitsverv

Askeland hadde en lang rekke tillitsverv, inkludert de følgende:

* Medlem av tilsynskommisjonen for Sørlandsbanen
* Sekretær i norsk/islandsk delegasjo for revisjon av landbruksavtalen i 1932
* Styreformann i Maudal Kraftlag
* Styreformann i Rogaland Husflidskole
* Styreformann i Rogaland Husflidlag
* Styreformann i Stavanger Husflidforening
* Styreformann for Rogaland fylkes husmorskoler 1935–1954
* Styremedlem i Norges Herredsforbund
* Styremedlem i Lyse Kraft  
* Styremedlem i Norsk Forkonservering
* Medlem i representantskapet i Norges Brannkasse 1946–1964

## Politisk virke
                                          
I 1921 var Askeland foreslått lokalt som stortingskandidat fra Norsk Landmandsforbund. Som politiker var Askeland spesielt interessert i landbruksspørsmål. 

Askeland var representant i herredsstyret i Hetland for Venstre i fra 1928 til 1959. 
Hetland var en kommune på Nord-Jæren som omkranset Stavanger by og også grenset til Sandnes i sør, Randaberg i nord og de to kommunene Sola og Madla i vest. Han var varaordfører fra og med 1932.

I 1941 ble både ordføreren Olav Tveterås og Askeland som varaordfører avsatt av okkupasjonsmakten og erstattet av en NS-mann.  

Askeland ble første gang valgt til ordfører i Hetland i 1945. 

Han var også formann i fylkestinget i Rogaland fylke (fylkesordfører) i 1946–1959.

## Referanser
Dion Cooper

**Dion Cuiper** (født 1993), kjent under artistnavnet **Dion Cooper**, er en nederlandsk sanger og låtskriver. Han deltok i sesong 6 av talentprogrammet *The Voice of Holland* i 2015, og han representerte Nederland i Eurovision Song Contest 2023 sammen med Mia Nicolai og låten «Burning Daylight».

## Liv og virke
### Bakgrunn
Dion Cuiper ble født den 29. november 1993 og vokste opp i kystbyen Wassenaar like nord for Haag. Faren var trommeslager i et funkband og introduserte sønnen tidlig for ulike musikksjangre og artister som Toto, The Police, The Beatles og Jimi Hendrix. Gjennom faren utviklet Cuiper en stor interesse for musikk, og han begynte å spille gitar som femtenåring. 
### Karriere
De påfølgende årene begynte Cuiper å skrive egen musikk, og han startet som 18-åring å synge selv. 

I 2015 stilte Cuiper til prøvesynging i den sjette sesongen av talentshowet *The Voice of Holland* på tv-kanalen RTL 4. Han gikk videre til hovedrunden med den nederlandsk-marokkanske rapperen Ali B som mentor. Cuiper ble imidlertid slått ut i utslagsrundene før liveshow-sendingene. 

Han debuterte musikalsk med EP-en *Too Young too Dumb* i 2021, etterfulgt av singelen «Fire» som han fremførte sammen med artisten Maxine. Høsten 2022 slapp han singelen «Blue Jeans», som han skrev sammen med samarbeidspartner og Eurovision-vinneren Duncan Laurence. Året før hadde var Cuiper støttemusiker da Laurence turnerte rundt i Nederland. 

I november 2022 kunngjorde den nederlandske kringkasteren AVROTROS at Cuiper skulle representere Nederland i Eurovision Song Contest 2023 i Liverpool sammen med Mia Nicolai. Duoen ble slått ut i semifinalen tirsdag 9. mai 2023.

Cuiper beskriver musikkstilen sin som «klassisk rock møter sanger-låtskriver, eller Bryan Adams møter Harry Styles».

## Referanser


## Eksterne lenker
* 
*
Duje

«**Duje**» (norsk oversettelse: *elsk dem*) er en albansk sang fra 2022 med Albina & Familja Kelmendi. Sangen deltok i den 61. utgaven av den albanske sangkonkurransen Festivali i Këngës, der seerne stemte den frem som Albanias bidrag til Eurovision Song Contest 2023 i Liverpool i Storbritannia.

## Om sangen
«Duje» er komponert av Enis Mullaj, mens Erjona Rushiti har skrevet teksten. Teksten handler famililer som brytes fra hverandre på grunn av en liten konflikt, og at man må beskytte kjærligheten som betyr mest.

Låten var en av 26 deltakere til den 61. utgaven av Festivali i Këngës i desember 2022. I konkurransen ble «Duje» fremført av den kosovoalbanske sangeren Albina Kelmendi, sammen med fem av familiemedlemmene hennes. Sangen endte på andreplass i konkurransen, men den vant telefonavstemningen og ble med det Albanias bidrag til Eurovision Song Contest 2023 i Liverpool.

I Eurovision deltok låten i semifinale 2 torsdag 11. mai 2023. Der endte sangen på niendeplass og kvalifiserte seg til finalen lørdag 13. mai. I finalen endte låten på 22. plass med 76 poeng. 

## Referanser
MS «Viking Polaris»

**MS** «**Viking Polaris**» er et spesialbygd ekspedisjonsskip (cruiseskip). Skipet ble bygget i 2022 av Vard Group som byggenummer 907. MS «Viking Polaris» ble overlevert til Viking Holdings den 27. september 2022. Skipet er 205,00 meter langt og 23,50 meter bredt. 

Sammen med søsterskipet, MS «Viking Octanis», er skipet det største som har blitt bygget av Vard Group.

29. november 2022 omkom én amerikansk kvinne og fire ble skadet da en stor bølge traff skipet sør for Kapp Horn. Flere lugarvindu ble slått inn. Skipet var på vei til Ushuaia. 

## Referanser


## Eksterne lenker
*
Kristine Hartgen

**Kristine Cornelie Margrete Hartgen** (født 30. oktober 1989 i Tromsø) er en norsk skuespiller. 

Hun har studert ved Teaterhøgskolen i Oslo.

Hartgen hadde en rolle i filmen *[[Den 12. mann (film)|Den 12. mann]]* (2017), og medvirket også i sesong 2 av HBO-serien *[[Beforeigners]]* (2021). Hun spilte den kvinnelige hovedrollen i krigsfilmen *[[Kampen om Narvik]]* (2022). For rollen ble hun nominert til Amandaprisen 2023 i klassen beste kvinnelige skuespiller.

## Referanser


## Eksterne lenker
*
Sommerhuset

***Sommerhuset*** er en norsk novellefilm fra 2008 skrevet og regissert av Ole Giæver. I filmen spiller Maria Bock og Yngvild Støen Grotmol rollene som søstrene Renate og Henriette som håndterer morens bortgang på ulike måter.

For filmen ble Maria Bock nominert til Amandaprisen 2008 i klassen beste kvinnelige skuespiller, mens Ole Giæver ble nominert i klassen beste filmmanus.

## Handling
Renate er redd for at hvis hun tillater seg å sørge for mye over sin døde mor, kommer hun til å miste kontrollen over sitt eget liv.

Når hun endelig innser at å undertrykke depresjonen sin ødelegger forholdet til søsteren hennes Henriette, forstår Renate at hun er i ferd med å miste all kontroll over sitt eget liv.

## Skuespillere
* Maria Bock: Renate
* Yngvild Støen Grotmol: Henriette
* Fredrik Longva: Andreas
* Marte Magnusdotter Solem: Mari
* Kim Sørensen: Bjørn-Tore
* Karoline Øyan: Hedda

## Referanser


## Eksterne lenker
*
Enterovirus

**Enterovirus** er en gruppe virus. Enterovirus er blant de minste virus man kjenner til, per 2019. Enterovirus tilhører picornaviridae-familien, og finnes i tarmkanalen og i luftveiene hos de fleste.

## Sykdom
Enterovirus har 3–10 dager inkubasjonstid. Infeksjoner med viruset kan være asymptomatiske. Der enteroviruset gir utslag er *ikke spesifikk febersykdom* det vanligste, med symptomer som muskelsmerter, sår hals, hodepine og mageplager.

## Inndeling
Enterovirus deles som regel inn i fem:

* Poliovirus
* Gruppe A coxsackievirus
* Gruppe B coxsackievirus
* Echovirus
* Andre enterovirus, de viktigste er enterovirus 68 (EV-D68), enterovirus 71 (EV-71) og enterovirus 70 (EV-70).

## Referanser


## Eksterne lenker
*
Vadym Jevtusjenko

**Vadym Anatolijovytsj Jevtusjenko** (ukrainsk skrivemåte: Вадим Анатолійович Євтушенко, russisk skrivemåte: Вади́м Анато́льевич Евтуше́нко, engelsk skrivemåte: *Vadym Anatolyovich Yevtushenko*), (født 1. januar 1958 i Pjatykhatky i Den ukrainske sosialistiske sovjetrepublikk i Sovjetunionen) er en ukrainsk tidligere fotballspiller.

Jevtusjenko spilte en rekke sesonger for . Under Valeriy Lobanovskiys ledelse vant han fire sovjetiske seriemesterskap og tre cupmesterskap med Dynamo. I 1986 vant han Cupvinnercupen med Dynamo. Samme året spilte han tre av Sovjetunionens fire kamper i VM-sluttspillet. Han var også del av Sovjetunionens tropp til VM-sluttspillet i 1982, men spilte ikke da noen av lagets kamper. 

Jevtusjenko mistet plassen på klubblaget da de yngre spillerne Oleh Protasov og Hennadij Lytovtsjenko kom inn på laget. Jevtusjenko forlot så Dynamo til fordel for FK Dnipro. Med Dnipro ble han sovjetisk seriemester for femte gang. Han fant seg imidlertid ikke til rette, og forlot klubben etter bare én sesong. Kort tid senere fikk han en invitasjon til Sverige. Forretningsmannen Rickard Thiel forsøkte få ham til svensk fotball. Thiel tilbød Jevtusjenko først til sin egen favorittklubb, . Men klubben avslo tilbudet. Byrival  takket imidlertid ja. Han markerte seg raskt for AIK i sin rolle på midtbanen. Med sine offensive kvaliteter var han en sentral bidragsyter i utviklingen fra det middelmådige allsvenske laget han ankom i 1989 til laget som vant det svenske seriemesterskapet i 1992 - AIKs første seriemesterskap på 55 år. I 1993-sesongen var han ikke lenger en like sterk bidragsyter, og forlot klubben ved sesongslutt. Han spilte de to siste årene av spillerkarrieren i Sveriges nest øverste divisjon med IK Sirius. Under de fem årene han spilte for AIK, markerte han seg som en av klubbens fremste spillere noensinne.

En av hans sønner, Vjatsjeslav Jevtusjenko, har også spilt for AIK i Allsvenskan.

## Referanser


## Eksterne lenker
* 
* AIK
Lyrikkåret 1843

## Dødsfall

## Bildegalleri

FK_Hiemer_-_Friedrich_Hölderlin_(Pastell_1792).jpg|Friedrich Hölderlin(1770–1843)
Robert_Southey_-_Project_Gutenberg_eText_13619.jpg|Robert Southey(1774–1843)
Washington_Allston.jpeg|Washington Allston(1779–1843)


## Referanser
Jesper W. Nielsen

**Jesper Westerlin Nielsen** (født 1962) er en dansk filmregissør og filmklipper.

Han har vunnet den danske Robert-prisen for to av sine filmer: prisen for årets kort/dokumentarfilm i 1993 for *Hjerter i slør* og årets danske spillefilm i 2017 for *[[Det kommer en dag (film)|Det kommer en dag]]*. Hans norske film, *[[I et speil, i en gåte (film)|I et speil, i en gåte]]*, vant Amandaprisen 2009 i klassen beste barne- og ungdomsfilm, mens *Det kommer en dag* vant FIPRESCI-prisen under den norske filmfestivalen i Haugesund i 2016. Han fikk Carl Th. Dreyer Prisen sammen med Annette K. Olesen i 2003.

## Filmografi
### Regi spillefilmer
* : *[[Retfærdighedens rytter]]*
* : *[[Hjerter i slør]]*
* : *[[Buldermanden]]*
* : *[[Den siste viking (film fra 1997)|Den siste viking]]*
* : *[[Lykkefanten]]*
* : *[[Forbudt for børn]]*
* : *[[Okay (film)|Okay]]*
* : *[[Manden bag døren]]*
* : *[[Store planer]]*
* : *[[I et speil, i en gåte (film)|I et speil, i en gåte]]*
* : *[[Det kommer en dag (film)|Det kommer en dag]]*
* : *[[Undtagelsen]]*

### Regi TV
* : *[[Pagten]]* (24 episoder)
* -: *[[Lykke (TV-serie)|Lykke]]* (5 episoder)
* -: *[[Borgen (TV-serie)|Borgen]]* (6 episoder)
* : *[[Badehotellet]]* (3 episoder)
* : *[[Dicte (TV-serie)|Dicte]]* (4 episoder)
* : *[[Redwater]]* (4 episoder)
* : *[[Greyzone]]* (5 episoder)
* : *[[Max Anger - With One Eye Open]]* (4 episoder)
* : *[[Den som dræber]]* (4 episoder)

## Referanser


## Eksterne lenker
*
Lyrikkåret 1888

## Fødsler

|-
|November
|4. || Otto Gelsted ||  || forfatter, lyriker, litteraturkritiker og journalist ||align=center|80 ||align=center| || 

|Desember || 15. || Maxwell Anderson ||  || dramatiker og lyriker ||align=center|70 ||align=center|1959 || 
|}


Playwrights-Company-1938.jpg|Maxwell Anderson(til venstre)(1888–1959)


## Referanser
Gunilla Röör

**Gunilla Röör** (født 1959) er en svensk skuespiller.

Hun ble uteksaminert ved Teaterhögskolan i Stockholm i 1986. Hun har vunnet den svenske Guldbagge-prisen i klassen for beste kvinnelige hovedrolle to ganger: i 1991 for *[[Freud flytter hjemmefra]]* og i 1995 for *[[Sommaren]]*. For sin rolle i Margreth Olins film *[[Engelen (film)|Engelen]]* fra 2009 vant hun Amandaprisen 2010 i klassen beste kvinnelige birolle. Hun ble tildelt Litteris et Artibus, den svenske kongelige medaljen for vitenskap og kunst, i 2020.

I 2021 ble hun teatersjef ved Norrbottensteatern.

Hun er datter til den svenske sangeren og skuespilleren Inger Berggren. 

## Filmografi (utvalg)
* : *[[Livsfarlig]]*
* : *[[Gengångare]]* (TV-film)
* : *[[Skyttsengelen]]*
* : *[[Freud flytter hjemmefra]]*
* : *[[Min store tjukke far]]*
* : *[[Yrrol]]*
* : *[[Sommaren]]*
* : *[[Adam & Eva]]*
* : *[[Skjærgårdsdoktoren]]* (TV-serie)
* : *[[Under solen]]*
* : *[[Et lite juleeventyr]]*
* : *[[Gossip]]*
* : *[[Sprengeren]]*
* : *[[Beck – Det siste vitnet]]*
* : *[[Gud, lukt och henne]]*
* : *[[Livet i Fagervik]]* (TV-serie)
* : *[[Engelen (film)|Engelen]]*
* : *[[Bibliotekstjuven]]* (TV-serie)

## Referanser


## Eksterne lenker
*
Praktiske tall

Et **praktisk tall** er et tall som i flere situasjoner kan vise seg praktisk å bruke for mennesker ved telling og måling, og er relatert til foretrukne tall (som er standardanbefalinger brukt for å velge produktdimensjoner).

De praktiske tallene i denne artikkelen ble utformet i USA i forbindelse med forsøket på innføringen av det de metriske systemet i USA i 1970-årene. De kan dermed muligens sees på som anbefalinger for å velge produktdimensjoner i en overgangsfase til det metriske systemet, men kan også ha andre bruksområder.

## Historie
I 1970-årene definerte amerikanske National Bureau of Standards (NBS), i dag kjent som National Institute of Standards and Technology (NIST), en mengde med praktiske tall som en del av utviklingen av prosedyrer i forbindelse med forsøket på innføringen av det metriske systemet i USA.

Et av NBS sine tekniske dokument beskrev et system med hendige metriske verdier i form av en bakvendt variant av 1-2-5 serien. Med andre ord beskrev dokumentet at man burde foretrekke tall som er multipler av 5, 2 og 1 (samt 10). Unntak ble gitt for lineære dimensjoner over 100 mm (ettersom tall for slike mål blir definert av andre regler). En tabell over denne 5, 2, 1-serien kan nedenfor i avsnittet "Oversikt over praktiske tall mellom 10 og 100". 

Det tekniske dokumentet til NBS sier også at heltall i utgangspunktet er mer praktiske enn uttrykk som inneholder desimaler. Videre anbefales det å bruke verdier som korresponderer med stegene på måleinstrumentene man har for hånd, slik at man slipper å interpolere målinger. For eksempel vil man met et målebånd gradert i intervaller på 5 ha enklere for å måle og verifisere verdier som er multipler av 5. Der hvor det kreves at man deler tall i to eller flere like store deler er det også en fordel å bruke høyt delbare tall.

## Oversikt over praktiske tall mellom 10 og 100

Merknader:

# Tall vises bare en gang og da i kolonnen med høyest gjeldende preferanse. For eksempel vil tallet 20 forekomme som 3., 4., 5. og 6.-preferanse i tillegg til 2.-preferanse.
# I noen sammenhenger kan 25 og 75 bli 2.-preferanser i stedet for 4.-preferanser.

Det tekniske dokumentet sier også at det i praktiske anvendelse [når man skal gå over til det metriske systemet] er ønskelig å ta utgangspunkt i mest mulig foretrukne metriske tall, og at man deretter gradvis kan velge å tilpasse til mindre foretrukne tall inntil man til slutt ender på en praktisk metrisk verdi.

## Se også
* Foretrukket tall
* Foretrukne metriske størrelser
* Idoneale tall
* 1-2-5 serien
* E-seriene av foretrukne tall (E3, E6, E12, E24, E48, E96 og E192), brukt for design av elektroniske komponenter, som for eksempel valg av motstandsverdier, kondensatorer og spoler

## Referanser
Mai Camilla Munkejord

**Mai Camilla Munkejord** (født 1977 i Haugesund, bosatt i Bergen) er en norsk samfunnsforsker og  professor i interkulturelle studier ved NLA Høgskolen siden 2022. Munkejord har hovedfag i sosialantropologi (2002) og doktorgrad i kultur- og lokalsamfunnsforskning (2009), begge fra Universitetet i Tromsø. Hun har forsket på en rekke tema som migrasjon, sted, stedstilknytning, kjønn, entreprenørskap, inkluderende arbeidsliv og innovasjon i offentlig sektor. Hun ble professor i rurale studier ved Universitetet i Tromsø (2015), og noe senere i innovasjon, entreprenørskap og regional utvikling ved Høgskolen på Vestlandet (2019). De senere årene har Munkejord forsket og publisert mest på tema som aldring, eldreomsorg og eldres hverdagsliv i både norsk, samisk og taiwansk kontekst.

I 2022 utga Munkejord en selvbiografisk bok med tittelen *La masken falle – en personlig fortelling om å gi slipp på barndomstraumer*. Boken omhandler sammenhenger mellom fortid og nåtid, og belyser hvordan barndomstraumer, i forskningslitteraturen kalt relasjonelle traumer, kan komme til overflaten som symptomer som kan være vanskelige å forstå. Boken viser også hvordan vi kan sette oss fri fra slike traumer.

## Utvalgte publikasjoner:
* 
* 

**Andre kilder:** Biblioteksentralen: 5; LinkedIn: 6; Orcid: 7

## Referanser


## Eksterne lenker
* Profil  på NLA Høgskolens nettside
* Profil på Høgskolen på Vestlandets nettside
Idoneale tall

I matematikk er Euler sine **idoneale tall** de positive heltallene *D* slik at ethvert heltall bare kan uttrykkes på måten *x*2&nbsp;±&nbsp;*Dy*2 (hvor *x*2 er relativt primisk til *Dy*2) er en primtallspotens eller dobbel primtallspotens. Spesielt vil et tall være sammensatt dersom det har to forskjellige representasjoner som en sum av to kvadrater. Hvert idoneale tall genererer en mengde som inneholder uendelig mange primtall og mangler uendelig mange andre primtall.

## Definisjon
Et positivt heltall *n* er idonealt hvis og bare hvis det ikke kan skrives som *ab*&nbsp;+&nbsp;*bc*&nbsp;+&nbsp;*ac* for forskjellige positive heltall a*, b*, og *c*.

Det er tilstrekkelig å vurdere mengden ; hvis alle disse tallene er på formen , ,  eller *2*s for noen heltall s, hvor  er en prim, så er  idoneal.

## Formodentlig fullstendig liste
 
Per 2022 er det et uløst problem hvorvidt det finnes 65, 66 eller 67 ideonale tall.

65 idoneale tall har blitt funnet av Leonhard Euler og Carl Friedrich Gauss, og disse antas å være de eneste ideonale tallene:

: 1, 2, 3, 4, 5, 6, 7, 8, 9, 10, 12, 13, 15, 16, 18, 21, 22, 24, 25, 28, 30, 33, 37, 40, 42, 45, 48, 57, 58, 60, 70, 72, 78, 85, 88, 93, 102, 105, 112, 120, 130, 133, 165, 168, 177, 190, 210, 232, 240, 253, 273, 280, 312, 330, 345, 357, 385, 408, 462, 520, 760, 840, 1320, 1365 og 1848 (sekvens A000926 i OEIS).

Resultater publisert av Peter J. Weinberger i 1973 antyder at det maksimalt finnes to andre idonale tall, og at listen over er komplett hvis den generaliserte Riemann-hypotesen holder (noen kilder hevder feilaktig at Weinberger sine resultater impliserer at det høyst finnes ett annet idonealtall).

## Referanser


## Se også

* Liste over uløste matematiske gåter
Lise I. Osvoll

**Lise Irene Osvoll** (født 1979) er en norsk animasjonsfilmregissør, illustratør og barnebokforfatter fra Sortland.

## Filmskaper
Hun har regissert to animasjonsfilmer om den lille redningsskøyta Elias: *[[Elias og kongeskipet]]* fra 2007, som hun regisserte sammen med Espen Fyksen, og *[[Elias og jakten på havets gull]]* fra 2010, som hun også skrev manus for sammen med Anne Elvedal. *Elias og kongeskipet* vant en pris under Nordiske filmdager i Lübeck og ble nominert til Amandaprisen 2007 i klassen beste barne- og ungdomsfilm, mens *Elias og jakten på havets gull* ble kåret til beste barnefilm under  Amandaprisen 2009.

I 2018 regisserte hun filmen *[[KuToppen]]*, som ble nominert til Amandaprisen 2019 i klassen beste barnefilm, og også var en av finalistene til prisen Folkets Amanda.

## Forfatter og illustratør
Hun har skrevet og illustrert flere barnebøker, den første utgivelsen hennes var *Supertorsken* i 2019.

## Filmografi
* : *[[Elias og kongeskipet]]*
* : *[[Elias og jakten på havets gull]]* 
* : *[[KuToppen]]*

## Bibliografi
* : *Superpoteten*
* : *Supertorsken*
* : *Sonja & Harald*

## Referanser


## Eksterne lenker
*
Hans Matheson

**Hans Matheson** (født 7. august 1975) er en skotsk skuespiller som blant annet har spilt i *Imperium* (2002), *Half Light* (2006), *Bathory* (2006), *Sherlock Holmes* (2009), *Clash Of the Titans* (2010) og *The Christmas Candle* (2013).

## Referanser


## Eksterne lenker
*
Liste over Pakistans statsoverhoder

**Liste over Pakistans statsoverhoder** omfatter monarker, generalguvernører og presidenter i Pakistan fra delingen av India i 1947 der Dominionen Pakistan ble utskilt fra Unionen India og var tenkt å være et hjemland for muslimene på det indiske subkontinentet. Dominionen Pakistan var et monarki med den britiske monark som statsoverhode, og med en generalguvernør som hans/hennes representant i landet. I 1956 ble monarkiet erstattet av Den islamske republikk Pakistan, og i 1971 ble Folkerepublikken Bangladesh skilt ut som en egen stat.

## Monarkiet Pakistan (1947&ndash;1956)
### Monarker

### Generalguvernører

## Republikken Pakistan (1956&ndash;)
### Presidenter

## Referanser


## Kilder
*
Australian Handball Federation

**Australian Handball Federation** **(AHF)** er et særidrettsforbund for håndballsporten i Australia. 

Forbundet ble grunnlagt i 1985 og i 1988 ble det 100. medlem av Det internasjonale håndballforbundet (IHF). Det er for tiden 204 medlemsnasjoner i IHF.

Det australske håndballandlaget for herrer har kvalifisert seg til syv IHF verdensmesterskap for håndball for menn, har vunnet Oseaniamesterskapet fem ganger og deltatt i håndball ved sommer-OL 2000.

Det australske håndballandslaget for kvinner har kvalifisert seg til syv IHF verdensmesterskap i håndball for kvinner og vunnet seks Oseaniamesterskapet seks ganger og deltok i håndball ved sommer-OL 2000.

## Se også
* Australias herrelandslag i håndball
* Australias kvinnelandslag i håndball
* Australias herrelandslag i strandhåndball
* Australias kvinnelandslag i strandhåndball

## Eksterne lenker
* 
* Profil på IHF.info
Johan Bogaeus

**Bengt Johan Bogaeus** (født 1964) er en svensk manusforfatter.

Han har skrevet manus til flere TV-filmer om politietterforskeren Martin Beck, to filmer om Doktor Proktor og de norske filmene *[[Bare Bea]]* og *[[Tatt av kvinnen (film)|Tatt av kvinnen]]*. For *Tatt av kvinnen* ble han nominert til Amandaprisen 2008 i klassen beste manus.

## Filmografi
* 1998 – *[[Den siste kontrakten]]* 
* 1999 – *[[Julens hjältar]]* (TV-serie, 24 episoder)
* 1999 – *[[Stjärnsystrar]]*
* 2000 – *[[Barnen på Luna]]* (TV-serie, 8 episoder)
* 2000 – *[[En heks i familien]]*
* 2001 – *[[Spökafton]]* (TV-program)
* 2002 – *[[Cleo (TV-serie)|Cleo]]* (TV-serie, 3 episoder)
* 2004 – *[[Bare Bea]]* 
* 2004 – *[[Allt och lite till]]* (TV-serie)
* 2007 – *[[Tatt av kvinnen (film)|Tatt av kvinnen]]*
* 2014 – *[[Doktor Proktors prompepulver (film)|Doktor Proktors prompepulver]]*
* 2015 – *[[Doktor Proktors tidsbadekar (film)|Doktor Proktors tidsbadekar]]*
* 2018 – *[[Beck – Djevelens advokat]]* (TV-film)
* 2020 – *[[Pelle Svansløs (film fra 2020)|Pelle Svanslös]]*
* 2021 – *[[Beck – Undercover]]* (TV-film)
* 2022 – *[[Beck – Rage Room]]* (TV-film)

## Referanser


## Eksterne lenker
*
Lyrikkåret 1927

## Fødsler

## Dødsfall

## Bildegalleri

Süleyman_Nazif-2.2.jpg|Süleyman Nazif(1870–1927)
Akutagawa_Ryunosuke_photo.jpg|Ryunosuke Akutagawa(1892–1927)
Ashbery-2010-09-12.jpg|John Ashbery(1927–2017)


## Referanser
Überleitungsvertrag

**Überleitungsvertrag** tysk for **overgangsavtalen** (offisielt: Vertrag zur Regelung aus Krieg und Besatzung entstandener Fragen) ble inngått 26. mai 1952 mellom Forbundsrepublikken Tyskland, USA, Storbritannia og Frankrike, og kunngjort 30. mars 1955. Avtalen tjente til å gjennomføre Tysklandsavtalen og regulerte forskjellige spørsmål med hensyn til videreføringen og opphevelse av okkupasjonsstatuttet. Overgangsavtalen ble opphevet ved den såkalte to-pluss-fire-avtalen.

Det fulgte av avtalen at dommer og avgjørelser av allierte domstoler også var rettskraftige og tvangskraftige etter tysk rett. Konsekvensen av dette var at hverken tyske domstoler eller det tyske embetsverket, kunne gjennomføre noen fornyet behandling eller gjenopptakelse av en sak som var avgjort av de allierte.

Regelens opprinnelige formål var å hindre at tyske domstoler skulle gjenoppta saker pådømt av de allierte mot tyske statsborgere, og senke straffene. Det var imidlertid det motsatte som skjedde. Etter at Tyskland ble en selvstendig stat i 1955, benådet de allierte etter kort tid, alle krigsforbryterne med unntak av tre (Hess, Schirach og Speer).

## Se også

* Avnazifisering

## Referanser
Tony Shalhoub

**Tony Marc Shalhoub** (født 9. oktober 1953) er en amerikansk film- og teaterskuespiller. Han er blant annet kjent som drosjesjåføren Antonio Scarpacci i tv-serien *[[Wings (1990)|Wings]]* (1990) og detektiven Adrian Monk i tv-serien *[[Monk (TV-serie)|Monk]]* (2002–2009).

## Filmografi (utvalg)

### Film
* *[[Men in Black]]* (1997) - Jack Jeebs
* *[[The Siege - under angrep]]* (1998) FBI-agent Frank Haddad.
* *[[Heartburn – I gode og onde dager]]* (1989) – Fly-passasjer
* *[[Barton Fink]]* (1991) – Ben Geisler
* *[[Addams Family Values]]* (1993) – Jorge
* *[[Galaxy Quest]]* (1999) –  Fred Kwan / Chen
* *[[Småspioner]]* (2001) - Alexander Minion
* *[[Småspioner 2 - Operasjon Drømmeøya]]* (2002) - Alexander Minion
* *[[Men in Black II]]* (2002) - Jack Jeebs, et romvesen og pantelåner
* *[[Spy Kids 3-D: Game Over]]* (2003) - Alexander Minion
* *[[The Last Shot]]* (2004) – Tommy Sanz
* ''Biler'' (2006) – Luigi (stemme)
* *[[Biler 2]]* (2011) - Luigi
* *[[Too Big to Fail (film)|Too Big to Fail]]* (2011) - John J. Mack. Administrerende direktør for Morgan Stanley.
* *[[Pain & Gain]]* (2013) - Victor Kershaw
* *[[Teenage Mutant Ninja Turtles: Out of the Shadows]]* (2016) - Splinter
* *[[The Assignment]]* (2016) - Dr. Ralph Galen

### Fjernsyn
* *[[The Equalizer]]* (1985) – Terrorist, i episoden «Breakpoint» fra 1986
* ''Wings'' (1990) – Antonio Scarpacci, 114 episoder fra 1991–1997
* *[[Ally McBeal]]* (1997) – Albert Shepley, i episoden «Those Lips, That Hand» fra 1999
* ''Monk'' (2002) – Adrian Monk, hovedrolle
* *[[The Marvelous Mrs. Maisel]]* (2017) – Abe Weissman, 34 episoder

## Referanser


## Eksterne lenker
*
Carline Tromp

**Carline Anna Marije Tromp** (født 1984) er en nederlandsk-norsk skribent og litteraturkritiker. 

Tromp er født og oppvokst i Hilversum i Nederland. Hun er utdannet i Nederland og Norge, med universitetsstudier i litteraturvitenskap, nordisk og nederlandsk språk, medievitenskap og estetikk. Hun har bachelorgrad fra Vrije Universiteit Amsterdam 2007 og mastergrad i norrøn filologi fra Universitetet i Oslo 2012. Tromp har bodd i Norge siden hun var utvekslingsstudent i 2006.

Tromp var redaktør for studentmagasinet *[[Argument (magasin)|Argument]]* i Oslo fra 2013 til 2014. Siden 2014 har hun arbeidet som redaksjonssekretær i *[[Klassekampen]]s* debattredaksjon og fast kritiker i avisas *Bokmagasinet*. Tromp har også skrevet for blant annet tidsskriftene *[[Fett (tidsskrift)|Fett]]* og *[[Vinduet]]*. I 2022 utga hun boka *Kulturkrig – Det nye ytre høyre og normaliseringen av det ekstreme* på forlaget Cappelen Damm.

Siden mars 2025 har hun drevet podcasten *[[Til barrikadene]]* sammen med Jonas Bals. Podcasten er beskrevet som «En podkast om antifascisme».

## Referanser


## Eksterne lenker
* 
* 
*  Carline Tromp i Forfatterkatalogen hos Norsk Forfattersentrum
Yrkesfaglige utdanningsprogram

**Yrkesfaglige utdanningsprogram** er en felles betegnelse for de ti videregående utdanningsprogrammene som leder frem til en fagopplæring. Felles for disse programmene er at bestått utdanning utgjør det faglige grunnlaget for å søke læreplass i bedrift.

Tilbudet påbygging til generell studiekompetanse er et alternativt løp for elever og lærlinger innen fag- og yrkesopplæring som ønsker å søke opptak til universiteter og høyskoler.

## Ti yrkesfaglige utdanningsprogram
* Bygg- og anleggsteknikk
* Elektro og datateknologi
* Frisør, blomster, interiør og eksponeringsdesign
* Helse- og oppvekstfag
* Håndverk, design og produktutvikling
* Informasjonsteknologi og medieproduksjon
* Naturbruk
* Restaurant- og matfag
* Salg, service og reiseliv
* Teknologi- og industrifag

## Referanser
The Boat (1921)

***The Boat*** er en amerikansk stumfilm fra 1921, regissert av Buster Keaton og Eddie Cline.

## Handling
Buster og familien hans reiser en tur med den hjemmelagde båten hans. Men de møter snart den ene uforutsette katastrofen etter den andre.

## Skuespillere
* Buster Keaton
* Edward F. Cline
* Sybil Seely

## Referanser


## Eksterne lenker
*
Lyrikkåret 1612

## Fødsler

|-
|Juli || 28. || Anne Bradstreet || engelsk-amerikansk || poet ||align=center|60 ||align=center|1672 || 
|}


Frontispiece_for_An_Account_of_Anne_Bradstreet_The_Puritan_Poetess,_and_Kindred_Topics,_edited_by_Colonel_Luther_Caldwell_(Boston,_1898)_(cropped).jpg|Anne Bradstreet(1612–1672)


## Referanser
Bob Hampton of Placer

***Bob Hampton of Placer*** er en amerikansk stumfilm fra 1921, regissert av Marshall Neilan.

## Handling
Alle eventyrene Bob Hampton opplever bringer ham blant annet i kontakt med general George Custer, som på den tiden hadde planer om å angripe en Sioux-leir som ligger i nærheten av Little Bighorn River.

## Skuespillere
* James Kirkwood Sr. som Bob Hampton
* Wesley Barry som Dick
* Marjorie Daw
* Pat O'Malley som Lt. Brant
* Noah Beery Sr. som Slavin
* Frank Leigh som Murphy
* T. D. Crittenden som Gen. Custer
* Tom Gallery som Rev. Wyncoop

## Referanser


## Eksterne lenker
*
Lyrikkåret 1934

## Fødsler

## Dødsfall
*9. oktober &ndash; Aboul-Qacem Echebbi, tunisisk lyriker (født 1909)

## Referanser
Lyrikkåret 2000

## Dødsfall


Gwendolyn_Brooks.jpg|Gwendolyn Brooks(1917–2000)
Goran_Tunstrom.jpg|Göran Tunström(1937–2000)


## Referanser
Lyrikkåret 1672

## Fødsler

## Dødsfall

## Bildegalleri

Frontispiece_for_An_Account_of_Anne_Bradstreet_The_Puritan_Poetess,_and_Kindred_Topics,_edited_by_Colonel_Luther_Caldwell_(Boston,_1898)_(cropped).jpg|Anne Bradstreet(1612–1672)
Joseph_Addison_by_Sir_Godfrey_Kneller,_Bt.jpg|Joseph Addison(1672–1719)


## Referanser
The Bonnie Brier Bush

***The Bonnie Brier Bush*** er en britisk stumfilm fra 1921, regissert av Donald Crisp.

## Handling
Den skotske hyrden Lachlan Campbell (spilt av Donald Crisp) er ekstremt tøff mot datteren sin Flora. Hun gifter seg i all hemmelighet med Lord Malcolm Hay, sønnen til jarlen av Kinspindle. Men foreldrenes innvendinger fører snart til misforståelser, etterfulgt av separasjon og elendighet for dem begge.

## Skuespillere
* Donald Crisp som Lachlan Campbell
* Mary Glynne som Flora Campbell
* Alec Fraser som Lord Malcolm Hay
* Dorothy Fane som Kate Carnegie
* Jack East som Posty
* Langhorn Burton som John Carmichael
* Jerrold Robertshaw som jarlen
* Adeline Hayden Coffin som Margaret Howe

## Referanser


## Eksterne lenker
*
Liste over sametingsrepresentanter i Norge 2005–2009

Dette er ei **liste over sametingsrepresentanter i Norge 2005–2009**. Lista omfatter alle som ble valgt til det norske Sametinget i Sametingsvalget 2005. Det ble valgt 43 representanter fordelt på tretten valgkretser.

## Eksterne lenker

* https://sametinget.no/politikk/historikk/tidligere-sametingsrepresentanter/sametingets-representanter-2005-2009/
Rally Dakar 2023

**Rally Dakar 2023** er et rallyarrangement som skal arrangeres i Saudi-Arabia fra 31. desember 2022 til 15. januar 2023. Det blir fjerde gang Saudi-Arabia er vert for arrangementet.

## Referanser


## Eksterne lenker
*
Lyrikkåret 1921

## Fødsler

|-
|Mars || 10. || Ruth Reese ||  || sanger, poet og antirasistisk aktivist ||align=center|69 ||align=center|1990 || 

|Juni ||30. || Gunvor Hofmo ||  || lyriker ||align=center|74 ||align=center|1995 || 
|}


Ruth_Reese_(1959).jpg|Ruth Reese(1921–1990)
Gunvor_Hofmo_sp2fc2fa.jpg|Gunvor Hofmo(1921–1995)


## Referanser
Portret neznakomtsa

***Portret neznakomtsa*** (originaltittel: *Портрет незнакомца*) er en russisk dramafilm fra 2022, regissert av Sergej Osipjan.

## Handling
Historien finner sted i Moskva, og begynner i 1974. Oleg er snart førti år gammel. Han er en skuespiller med et sjarmerende smil. Men hans kunstneriske liv er ingen suksess, og det er ikke ofte han blir ønsket - verken på teater eller på film. Oleg skaffer seg derfor arbeid ved en radio-stasjon, hvor han spiller en sovjetisk spion i en radio-serie. Karakteren han spiller lever undercover i USA, og gir seg ut som en olje-magnat. Dette stykket er Olegs eneste lønnede jobb. Den dagen stykket blir avsluttet av sjefen ved stasjonen, dumper Olegs kone ham. 

Å miste både jobben og kona si samtidig, fører til en rekke uventede forandringer for Oleg. Kort tid senere møter han imidlertid en dramatiker, og han begynner en affære med dramatikerens kjæreste. Deretter får han hovedrollen i noen filmer. Men kort tid senere mister Oleg både denne jobben og forholdet også, i tillegg ender han opp som fiende av staten.

## Skuespillere
* Jurij Butorin som Oleg
* Kirill Pirogov som Nikolajev
* Ksenija Putepova som Inga
* Galina Tjunina som Peresvetova
* Polina Kutepova som Tamara
* Madlen Dzjabrailova som Nelli
* Nikita Tjunin som Lavrentjev

## Referanser


## Eksterne lenker
*
Svingery

***Svingery*** (originaltittel: *Свингеры*) er en russisk filmkomedie fra 2022, regissert av Dmitrij Fiks og Andrejs Ekis.

## Handling
En velstående forretningsmann og kjæresten Olga, som drømmer om å bli designer, doktoren Andrey og hans farmasøyt-kone Irina befinner seg på en swingers-fest på Nyttårsaften.

## Skuespillere
* Dmitrij Nagijev som Igor
* Irina Pegova som Irina
* Ilja Noskov som Andrej
* Darja Rudenok som Svetka
* Natalja Rudova som Olga
* Olesja Sudzilovskaja som Tatjana
* Ivan Zlobin som Ivan

## Referanser


## Eksterne lenker
*
Lyrikkåret 1913

## Fødsler

|-
|Januar || 1. || Norman Rosten ||  || poet, dramatiker og romanforfatter ||align=center|82 ||align=center|1995 || 
|}




## Referanser
Neposlusjnik

***Neposlusjnik*** (originaltittel: *Непослушник*) er en russisk dramakomedie fra 2022, regissert av Vladimir Kott.

## Handling
Dina forsøker å bli berømt, og skaffe seg seere, gjennom sin YouTube-kanal. I jakten på popularitet på internett, forsøker han å finne på narrestreker som han kan filme og legge ut. En av spøkene han finner på skjer ved en kirke, hvor en tidligere venn nå er ansatt.

## Skuespillere
* Viktor Khorinjak som Dima
* Taisija Vilkova som Nastya
* Aglaja Tarasova som Olesya
* Tatjana Orlova som Efrosinya
* Maksim Lagasjkin som Foma
* Anton Eskin som Aleksandr
* Sergej Selin som Petrovich
* Aleksandr Sinjukov som Aleksandr Sinyukov
* Jurij Kuznetsov som Anatoliy

## Referanser


## Eksterne lenker
*
Odinnadtsat moltsjalivykh muzjtsjin

***Odinnadtsat moltsjalivykh muzjtsjin*** (originaltittel: *Одиннадцать молчаливых мужчин*) er et russisk sportsdrama fra 2022, regissert av Aleksej Pimanov.

## Handling
Historien finner sted i november 1945. Spillere fra fotball-klubben FK Dinamo Moskva kommer til London for å spille en rekke kamper mot forskjellige britiske klubber. En sjarmerende engelsk korrespondent bestemmer seg for å forårsake sin egen sensasjon ved å forelske seg i den beste russiske spilleren, og hun velger den mest attraktive blant de sovjetiske idrettsutøverne. Men noen lokale skruppelløse bookmakere har også til hensikt å tjene mest mulig penger på disse fotball-kampene.

## Skuespillere
* Makar Zaporozjskij som Vsevolod Bobrov
* Aljona Kolomina som Abby
* Pavel Krajnov som Vadim Sinjavskij
* Jevgenija Lapova som Victorija Strelkova
* Andrej Cjjernysjov som Pepper
* Sofja Sjutkina som Aleksandra Jelisejeva
* Olga Lerman som Valerija Vasiljeva

## Referanser


## Eksterne lenker
*
Lyrikkåret 1995

## Dødsfall

## Bildegalleri

Halldis_Moren_Vesaas.png|Halldis Moren Vesaas(1907–1995)
Gunvor_Hofmo_sp2fc2fa.jpg|Gunvor Hofmo(1921–1995)


## Referanser
Odnazjdy v pustyne

***Odnazjdy v pustyne*** (originaltittel: *Однажды в Пустыне*) er en russisk krigsfilm fra 2022 regissert av Andrej Kravtsjuk.

## Skuespillere
* Aleksandr Robak som Sjaberov
* Pavel Tsjinarjov som Zjilin
* Aleksandr Metjolkin som Makarskij
* Jekaterina Nesterova som Jamila
* Igor Gordin
* Polina Pusjkaruk
* Vitalija Kornijenko

## Referanser


## Eksterne lenker
*
Mister Nokaut

***Mister Nokaut*** (originaltittel: *Мистер Нокаут*) er et russisk biografisk sportsdrama fra 2022, regissert av Artjom Mikhalkov.

Historien følger den kjente sovjetiske bokseren Valerij Popentjenko, som vant en gull under OL i 1964.

## Skuespillere
* Viktor Khorinjak som Valerij Popencjenko
** Andrej Titsjenko (Valerij som barn)
** Oleg Tsjugunov (Valerij som ungdom)
* Sergej Bezrukov som Grigorij Kusikjants
* Angelina Stretsjina som Tanja
* Inga Strelkova-Oboldina som Jevgenija
* Jevgenija Dmitrijeva som Rufina
* Igor Savochkin som Vladimir, Valeris far

## Referanser


## Eksterne lenker
*
Papy

***Papy*** (originaltittel: *Папы*) er en russisk barnefilm fra 2022 regissert av Armen Ananikjan, Anna Matison, Karen Oganesjan og Sergej Judakov.

## Skuespillere
* Dmitrij Nagijev som Volkov
* Sergej Bezrukov som Aleksandr
* Jurij Stojanov som Vasilij Vinogradov
* Mark Bogatyrjov som Zakharov
* Igor Jijikine som Konstantin
* Vladislav Semiletkov som Artjom
* Julija Rutberg som Inessa Andrejevna
* Karina Andolenko som Natasja

## Referanser


## Eksterne lenker
*
Mnogoetazjka

***Mnogoetazjka*** (originaltittel: *Многоэтажка*) er en russisk thriller fra 2022 regissert av Anton Maslov.

## Skuespillere
* Darja Sjtsjerbakova som Kira Kalasjnikova
* Denis Nikiforov som Anton Kalasjnikov
* Natalja Sjvets som Viktorija "Vika" Kalasjnikova
* Jevgenij Antropov som Vanja
* Natalja Zemtsova som Masja
* Tatjana Dogileva som Tamara
* Marija Karpova som Olja Petrova

## Referanser


## Eksterne lenker
*
Khotsju zamuzj

***Khotsju zamuzj*** (originaltittel: *Хочу замуж*) er en russisk filmkomedie fra 2022, regissert av Sonja Karpunina.

## Handling
Journalisten Lyubas liv går helt etter planen: hun arbeider som TV-vert, og har en velstående og suksessrik forlovede. Planen blir imidlertid rotete når Lyubas mobiltelefon får flatt batteri, så hun ber en tilfeldig forbipasserende om å få låne telefonen hans. Den forbipasserende mannen, som heter Sergei, har også ført et stille og rolig liv under radaren frem til dette møtet. Men dette sammentreffet deres vil utløse en rekke uforutsette hendelser, som kommer til å forandre begge livene deres.

## Skuespillere
* Miloš Biković som Sergej Navasjin
* Kristina Asmus som Ljubov "Ljuba" Judina
* Sergej Gilev som Robert Morozov
* Marina Aleksandrova som Inga Raevskaja
* Julija Aug som Anna Judina
* Oleg Komarov
* Anastasija Ukolova som Margarita Klementieva
* Agnija Kuznetsova som Karina

## Referanser


## Eksterne lenker
*
Podelniki

***Podelniki*** (originaltittel: *Подельники*) er en russisk drama-thriller fra 2022 regissert av Jevgenij Grigorjev.

## Handling
Ilja er en 10 år gammel gutt fra en liten landsby, hvis far har blitt myrdet. Ingen rettferdighet har blitt utført i saken, så gutten begynner sin egen vendetta mot farens morder.

## Skuespillere
* Jaroslav Mogilnikov som Ilja
* Jura Borisov som Pjotr
* Jelizaveta Jankovskaja som Nastja
* Pavel Derevjanko som Vitja
* Konstantin Balakirev som Sasja
* Marina Manytsj som Katja
* Jakov Sjamsjin som Oleg

## Referanser


## Eksterne lenker
*
Hávgajohka (Utsjok)

**Hávgajohka** er ei elv i Utsjok kommune i Lappland i Finland. Den er ei sideelv til Gukčejohka, og er 12,1 kilometer lang. Elva har utspring fra et tjern i dalsenkningen Čuodjaroggi og renner mot sørvest til samløpet med Gukčejohka. Hávgajohka er en del av Tanavassdraget.

## Referanser
Asiamesterskapet i håndball for kvinner 2022

**Asiamesterskapet i håndball for kvinner 2022** ble arrangert i Incheon og Seoul i Sør-Korea fra 24. november til 4. desember 2022.

Sør-Korea vant Asiamesterskapet for 16. gang, etter å ha slått Japan i finalen.

## Trekning
Trekningen ble avholdt i Bahrain 27. august 2022.

### Seeding

## Arenaer

## Innledende runde
### Gruppe A

----

----

----

----

### Gruppe B

----

----

----

----

## Sluttspillet
### Kamp om 9.-plass

### Plasseringskamper om 5.- til 8.-plass

----

;Kamp om 7.-plass

;Kamp om 5.-plass

### Semifinaler

----

### Bronsefinale

### Finale

## Sluttstilling

### All-Starlag

## Se også
* Asiamesterskapet i håndball for menn 2022

## Referanser


## Eksterne lenker
*Offisiell nettside
Fixture

**Fixture** er et engelsk ord som kan ha flere betydninger. På norsk kan mulige oversettelser (avhengig av kontekst) være **fast inventar**, **armatur**, **holder**, **stikke** eller **jigg**.

* Armatur (vannkran), en holder på et vannrør med ventil for å åpne eller stoppe vanntilførsel
* Fast inventar, fysisk eiendel som er permanent knyttet til fast eiendom
* Jigg eller pilk, et fiskeredskap
* Jigg, bevegelig verktøy for å kontrollere plasseringen og/eller bevegelsen til et annet verktøy
* Testjigg, innretning brukt for å kontrollere og automatisere testing
* Stikke, fast verktøy for å holder et arbeidsstykke på et fast sted
* Lysarmatur, en del av en lampe som holder belysningen